Diari Oficial de la Generalitat Valenciana


Sumari del DOGV 4185, del 07-02-2002 (2002/470)

RESOLUCIÓ de 14 de gener de 2002, de la Universitat Miguel Hernández d'Elx, per la qual es convoquen proves selectives d'accés al grup A, sector d'administració especial, escala tècnica de gestió de la planificació amb denominació de tècnic en planificació, per mitjà del sistema de concurs oposició per torn d'accés lliure, corresponent a l'oferta d'ocupació pública d'aquesta universitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/470


Data del document
:   14-01-2002

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu
    * universitat

RESOLUCIÓ de 14 de gener de 2002, de la Universitat Miguel Hernández d'Elx, per la qual es convoquen proves selectives d'accés al grup A, sector d'administració especial, escala tècnica de gestió de la planificació amb denominació de tècnic en planificació, per mitjà del sistema de concurs oposició per torn d'accés lliure, corresponent a l'oferta d'ocupació pública d'aquesta universitat. [2002/F470]
  
L'oferta d'ocupació pública de la Universitat Miguel Hernández d'Elx, per a l'any 2001, aprovada per Resolució Rectoral de 30 de març de 2001, que ascendeix a 45 places, és d'especial transcendència, tant per la incidència que pot tindre en el millor funcionament de l'administració de la Universitat Miguel Hernández, com per la dimensió social que suposa una convocatòria de proves selectives que afecta un nombrós col·lectiu de persones que opten per l'ingrés en la universitat com a mitjà idoni per al desenrotllament de la seua vocació professional.
  
En aquest sentit l'administració convocant entén que per al millor acompliment de les funcions de les places objecte de la convocatòria, l'aptitud i capacitat que s'avale per la superació de les proves en la fase d'oposició s'enriqueix amb el complement d'elements objectius que es valoren en la fase de concurs (experiència professional, formació adquirida en cursos oficialment reconeguts i titulacions acadèmiques complementàries). Cal destacar que per a la salvaguarda del principi d'igualtat, que junt amb els de mèrit i capacitat, han de presidir, com a exigència constitucional, els processos d'ingrés en les administracions públiques, la valoració de mèrits de la fase de concurs es fa extensiva a la totalitat dels aspirants que superen la fase d'oposició.
  
Per tot això, aquest Rectorat, fent ús de les competències que li estan atribuïdes per l'article 20 de la Llei Orgànica d'Universitats 6/2001, de 21 de desembre, en relació amb l'article 2.2 de la mateixa norma, així com en la Normativa Singular Reguladora de la Universitat Miguel Hernández d'Elx, aprovada pel Decret 137/1997, d'1 d'abril, del Govern Valencià (DOGV 04.04.1997), i de conformitat amb les bases aprovades per la Comissió Gestora, com a òrgan competent d'aquesta universitat, amb data 27 de juliol de 2001, acorda convocar proves selectives d'accés per a cobrir una plaça vacant del grup A, sector d'administració especial, escala tècnica de gestió de la planificació, amb denominació de tècnic en planificació, per mitjà del sistema de concurs oposició per torn d'accés lliure, corresponent a l'oferta d'ocupació pública d'aquesta universitat per a l'any 2001, amb subjecció a les següents:
  
Bases de la convocatòria
  
1. Normes generals
  
1.1. Nombre de places convocades. Es convoquen proves selectives per a cobrir, per mitjà del sistema de concurs oposició, pel torn d'accés lliure, una plaça vacant del grup A, sector d'administració especial, escala tècnica de gestió de la planificació, amb denominació de tècnic en planificació, en l'àmbit de la Universitat Miguel Hernández d'Elx, inclosa en l'oferta d'ocupació pública per a l'any 2001, aprovada per acord de la Comissió Gestora de la universitat, i per resolució rectoral de 30 de març de 2001 (DOGV núm. 3.988, de 27 d'abril de 2001).
  
1.2. Segons el que disposa l'article 73 de la Llei Orgànica d'Universitats, la realització d'aquesta prova selectiva s'ajustarà al que estableix la legislació vigent per a la funció pública de la Generalitat Valenciana, a la normativa específica universitària constituïda per la Normativa Singular Reguladora de la Universitat Miguel Hernández, i a les normes establides en esta convocatòria.
  
1.3. El procés selectiu constarà d'una fase d'oposició i una altra de concurs, amb les proves, puntuacions i mèrits que s'especifiquen en l'annex I i en l'annex II, respectivament, d'aquesta convocatòria.
  
1.4. Els programes que han de regir la prova selectiva són els que figuren en l'annex III d'aquesta convocatòria.
  
2. Condicions generals dels aspirants
  
2.1. Segons el que disposa l'article 12 del Decret Legislatiu de 24 d'octubre de 1995 del Consell de la Generalitat Valenciana, per la qual s'aprova el Text Refós de la Funció Pública Valenciana, així com en la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea, per a ser admés a esta prova selectiva serà necessari:
  
2.1.1. Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors.
  
2.1.2. Tindre complits 18 anys i no haver abastat l'edat de jubilació.
  
2.1.3. Estar en possessió del títol de doctor, llicenciat, enginyer, arquitecte o equivalent. En el cas de titulacions obtingudes en l'estranger haurà d'estar-se en possessió de la credencial que acredite la seua homologació.
  
2.1.4. No patir malaltia ni estar afectat per limitació física o psíquica que siga incompatible amb l'acompliment de les corresponents funcions.
  
2.1.5. No trobar-se inhabilitat o inhabilitada penalment per a l'exercici de funcions públiques.
  
2.1.6. No haver sigut separat o separada per mitjà d'expedient disciplinari, de qualsevol administració o ocupació pública.
  
2.1.7. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
2.2. Les condicions per a ser admés a la prova, hauran de complir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
  
3. Sol·licituds
  
3.1. Els que desitgen prendre part en estes proves selectives hauran d'omplir el model de sol·licitud que figura com a model en l'annex V i que els serà facilitada gratuïtament en el Registre General d'aquesta universitat, que es crea a l'efecte amb adreça Campus d'Elx, Edifici Helike, avinguda del Ferrocarril, s/n, CP 03782, Elx, en els centres de Gestió de Campus i en l'adreça d'Internet: http://www.umh.és/rrhh.
  
3.2. Els drets d'examen seran de 3.520 pessetes, i s'ingressaran en el compte corrent «Concursos i oposicions», de qualsevol de les següents entitats bancàries:
  
a) Caixa d'Estalvis del Mediterrani (CAM): 1270.1684.05.0651696847
  
b) Bancaixa: 4336.8779.17.3854338037
  
El pagament de la taxa es justificarà amb la impressió del segell de l'entitat bancària on s'haja efectuat l'ingrés.
  
3.3. Les sol·licituds seran dirigides al rector president de la Universitat Miguel Hernández d'Elx.
  
a) A la sol·licitud s'acompanyarà una fotocòpia del document nacional d'identitat. Els aspirants estrangers que residisquen a Espanya hauran de presentar fotocòpia compulsada del corresponent document d'identitat o passaport i de la targeta de resident comunitari o de familiar resident comunitari en vigor o, si és procedent, de la targeta temporal de resident comunitari o de treballador comunitari fronterer en vigor.
  
b) La sol·licitud degudament omplida i firmada, haurà de portar impresa la validació de l'entitat bancària que acredite haver efectuat l'ingrés dels drets d'examen.
  
3.4. El termini per a la presentació de sol·licituds serà de 20 dies hàbils, comptats a partir del dia següent al de la publicació d'aquesta convocatòria en el Diari Oficial de la Generalitat Valenciana. Les sol·licituds les presentaran els interessats en el Registre General de la Universitat Miguel Hernández d'Elx, Campus d'Elx, Edifici Helike, avinguda del Ferrocarril, s/n, CP 03525, Elx. També es podran presentar les sol·licituds en la forma prevista en l'article 38 de la Llei de Règim Jurídic de les Administracions Publiques i del Procediment Administratiu Comú.
  
4. Admissió dels aspirants
  
4.1. Acabat el termini de presentació de sol·licituds, prèvia verificació que s'ha realitzat el pagament dels drets d'examen, el rector president dictarà una resolució, que es publicarà en el Diari Oficial de la Generalitat Valenciana i que contindrà la relació provisional d'admesos i exclosos a la realització de les proves.
  
4.2. Els aspirants podran, en cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir del següent al de la publicació de la relació provisional d'admesos i exclosos, d'acord amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú, en els llocs establits en el punt 3.4 de la present convocatòria.
  
4.3. Transcorregut el termini anterior, vistes les al·legacions i esmenats els defectes, si procedira, es dictarà resolució que elevarà a definitiva la llista d'admesos i exclosos a la realització de les proves que es publicarà en el Diari Oficial de la Generalitat Valenciana.
  
4.4. En la resolució per mitjà de la qual es faça pública la llista definitiva d'admesos a la realització de les proves s'establirà, amb un termini no inferior a un mes d'antelació, la data, el lloc de celebració i l'hora de començament del primer exercici, així com l'ordre de crida dels aspirants. L'ordre s'iniciarà en la lletra «C», segons la Resolució de 27 d'abril de 2001 (DOGV de 4 juny 2001), de la Conselleria de Justícia i Administracions Públiques, per la qual es determina la lletra per a fixar l'ordre d'intervenció dels aspirants a totes les proves selectives que se celebren durant l'any 2001, del conjunt de les administracions públiques valencianes.
  
Seran causes d'exclusió, a més de l'incompliment del que s'estableix en aquestes bases, no abonar les taxes o drets de participació.
  
5. Desenrotllament de les proves selectives
  
5.1. El primer exercici es realitzarà en el lloc, data i hora que s'establisca en la resolució per la qual s'aprove i publique en el Diari Oficial de la Generalitat Valenciana la llista definitiva d'admesos a la realització de les proves.
  
5.2. Els aspirants seran convocats per a cada exercici en crida única. Els aspirants hauran d'observar en tot moment les instruccions dels membres del tribunal o del personal ajudant o assessor durant la celebració de les proves, amb vista a l'adequat desenrotllament d'aquestes.
  
5.3. Qualsevol alteració en el normal desenrotllament de les proves per part d'un o una aspirant, quedarà reflectida en l'acta corresponent, i l'aspirant esmentat podrà continuar el desenrotllament de l'exercici amb caràcter condicional fins que el tribunal resolga sobre l'incident.
  
5.4. Abans de l'inici de cada exercici, i sempre que s'estime convenient durant el desenrotllament d'aquest, els membres del tribunal, els seus ajudants o assessors comprovaran la identitat dels aspirants per mitjà de la presentació del documento nacional de identitat o del resguard amb fotografia, del passaport o del permís de conduir o els documents equivalents per als nacionals d'altres estats.
  
5.5. Els aspirants perdran el seu dret quan es personen en els llocs de celebració i ja s'hagen iniciat les proves o per la no-assistència a aquestes, encara quan es dega a causes justificades. Si es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que aquestes no hagen finalitzat i la dita admissió no menyscabe el principi d'igualtat amb la resta del personal.
  
5.6. D'acord amb el Reial Decret 192/1988, de 4 de març, durant la realització dels exercicis no està permés fumar en els llocs de celebració d'aquests.
  
5.7. Començades les proves, l'anunci de la celebració dels restants exercicis el farà públic el tribunal de manera oficial en el tauler d'anuncis del Centre de Gestió de Campus d'Elx (Ed. Altabix), i a títol informatiu en el local en què s'haja celebrat l'anterior exercici i en la pàgina web http://www.umh.és/rrhh del Servei de Recursos Humans de la Universitat Miguel Hernández, amb una antelació mínima de 12 hores si la crida és per a la sessió següent d'un mateix exercici i de 48 hores com a mínim si es tracta de la convocatòria per a un exercici distint, d'acord amb el que preceptua l'article 10.4 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.
  
6. Publicitat de les llistes
  
6.1. Al finalitzar cada un dels exercicis de la fase d'oposició el tribunal publicarà de manera oficial en el tauler d'anuncis del Centre de Gestió de Campus d'Elx (Ed. Altabix), i a títol informatiu en el lloc d'examen, i en la pàgina web http://www.umh.és//rrhh del Servei de Recursos Humans de la Universitat Miguel Hernández, la relació d'aspirants que han superat l'exercici amb expressió del seu nom, cognoms, document nacional d'identitat i la puntuació obtinguda. S'entendrà que han superat l'exercici únicament aquells aspirants que hagen obtingut la puntuació mínima exigida per a superar cada un dels exercicis.
  
6.2. Una vegada finalitzada la fase d'oposició, el tribunal, per mitjà d'anunci publicarà de manera oficial en el tauler d'anuncis del Centre de Gestió de Campus d'Elx (Ed. Altabix), i a títol informatiu en el lloc d'examen, i en la pàgina web http://www.umh.és/ /rrhh del Servei de Recursos Humans de la Universitat Miguel Hernández, la llista amb la qualificació final de la fase d'oposició, que constituirà la llista dels aspirants que han superat la fase d'oposició, per ordre de puntuació, i que han de passar a la fase de concurs. Als aspirants inclosos en la citada llista se'ls concedirà un termini de 10 dies hàbils perquè presenten en el Centre de Gestió de Campus d'Elx (Edifici Altabix), un curriculum vitae normalitzat, el model del qual estarà disponible en la pàgina web http://www.umh.és/rrhh del Servei de Recursos Humans de la Universitat Miguel Hernández, i en els Centres de Gestió de Campus, acompanyat de tots aquells documents acreditatius dels mèrits previstos en l'annex II.
  
6.3. Una vegada baremats els mèrits, el tribunal exposarà de manera oficial en el tauler d'anuncis del Centre de Gestió de Campus d'Elx (Ed. Altabix), i a títol informatiu en els llocs d'examen i en la pàgina web http://www.umh.és//rrhh del Servei de Recursos Humans de la Universitat Miguel Hernández, la llista d'aspirants amb la puntuació obtinguda en la fase de concurs, i se'ls concedirà un termini de 10 dies hàbils perquè formulen, en el Centre de Gestió de Campus d'Elx (Ed. Altabix), les reclamacions i esmenes que estimen pertinents en relació amb la baremació.
  
6.4. Resoltes les possibles al·legacions i esmenes, el tribunal, per mitjà d'anunci publicarà, en els mateixos llocs abans mencionats la relació definitiva d'aspirants aprovats per l'ordre de puntuació total. En cap cas el tribunal podrà declarar que han aprovat el procés selectiu un nombre superior al de llocs de treball convocats.
  
7. Coneixements de valencià
  
7.1. Els que superen les proves selectives acreditaran els seus coneixements de valencià per mitjà de la presentació d'un dels següents documents:
  
A) Títol de Batxillerat o equivalent, cursat a la Comunitat Autònoma Valenciana, amb superació de les assignatures de valencià.
  
B) Títol de l'Escola Oficial d'Idiomes corresponent al tercer curs de coneixement de valencià.
  
C) Certificat de nivell mitjà de la Junta de Coneixements de Valencià.
  
7.2. Els que no puguen acreditar aquests coneixements conforme el que estableix el punt anterior, hauran de realitzar els successius cursos que l'administració organitze per a l'adquisició del coneixement de valencià exigible a què es refereix l'article 16 del Reial Decret 33/1999, de 9 de març, del Govern Valencià.
  
8. Presentació de documents
  
8.1. En el termini de 20 dies hàbils comptats des del següent al de la publicació en el Diari Oficial de la Generalitat Valenciana de la relació a què es referix la base 6.4, els aspirants proposats hauran de presentar davant del rector president, dirigit a través del Centre de Gestió de Campus d'Elx (Edifici Altabix), avinguda del Ferrocarril, s/n, CP 03645, Elx, els següents documents:
  
a) Fotocòpia del document nacional d'identitat o document equivalent per als nacionals d'altres estats, degudament compulsada.
  
b) Fotocòpia compulsada del títol acadèmic exigible segons el que estableix la base 2.1.3 de la present convocatòria.
  
c) Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques. Els aspirants que no posseïsquen la nacionalitat espanyola hauran de presentar declaració jurada o promesa de no estar sotmesos a sanció disciplinària o condemna penal que impedisca en el seu estat l'accés a la funció pública.
  
d) Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.
  
8.2. Els aspirants seleccionats que dins del termini indicat i excepte casos de força major, no presentaren la documentació acreditativa o d'aquesta es deduïra que manquen d'algun dels requisits exigits, no podran ser nomenats personal de la Universitat Miguel Hernández d'Elx, sense perjuí de la responsabilitat en què pogueren haver incorregut per falsedat en les seues sol·licituds de participació.
  
8.3. La plaça no ocupada per l'aspirant que no presentara la documentació quedarà vacant.
  
9. Nomenament de funcionaris
  
Conclòs el procés selectiu i transcorregut el termini de presentació de la documentació, els que ho hagueren superat seran nomenats funcionaris de carrera per mitjà de resolució que es publicarà en el Diari Oficial de la Generalitat Valenciana, amb especificació del destí adjudicat, d'acord amb l'ordre de puntuació obtingut pels aspirants i segons la petició de destí entre els llocs de treball oferits, tot això d'acord amb el que preveu l'article 9.1 del Text Refós de la Llei de Funció Pública Valenciana.
  
10. Tribunal
  
10.1 El tribunal qualificador de la present convocatòria serà nomenat pel rector president i estarà compost per set membres, funcionaris de carrera de grup igual o superior a l'objecte de la plaça que es jutja. S'haurà de nomenar el mateix nombre de suplents, i tindrà la següent composició:
  
a) President/a: El rector president de la Universitat Miguel Hernández o persona en què delegue.
  
b) Un secretari/ària funcionari de carrera.
  
c) Tres vocals funcionaris de carrera.
  
d) Dos vocals, a proposta de les organitzacions sindicals amb representació en la Universitat Miguel Hernández.
  
10.2. La relació nominal dels membres del tribunal serà publicada amb una antelació mínima d'un mes a la data de començament del primer exercici de la fase d'oposició, per mitjà de resolució rectoral, que es publicarà en el Diari Oficial de la Generalitat Valenciana, al mateix temps que les llistes definitives d'admesos i exclosos.
  
10.3. Almenys, la meitat més un dels membres del tribunal hauran de tindre una titulació corresponent a la mateixa àrea de coneixement que l'exigida per a l'ingrés.
  
10.4. El tribunal, per a la realització de les proves, podrà incorporar els col·laboradors, ajudants i assessors especialistes que estime oportuns.
  
10.5. Els membres del tribunal, així com els assessors, hauran d'abstenir-se i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú. Així mateix, hauran d'abstenir-se aquells que hagueren realitzat tasques de preparació d'aspirants en els cinc anys anteriors a la publicació d'esta convocatòria.
  
10.6. A efectes de comunicacions i de qualsevol altra incidència, el tribunal tindrà la seu en el Servei de Recursos Humans de la Universitat Miguel Hernández d'Elx, edifici Helike, avinguda del Ferrocarril, s/n, 03906 Elx.
  
10.7. El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, i l'Ordre de 23 de juliol de 1998 (DOGV de 15.09.1998) de desenrotllament, sobre indemnitzacions per raó del servei.
  
10.8. El funcionament del tribunal s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
11. Recursos
  
11.1. La present convocatòria, les seues bases i tots els actes administratius que siguen dictats en el seu desenrotllament, podran ser impugnats per les persones interessades per mitjà de la interposició del recurs contenciós administratiu en el termini de dos mesos comptats des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.
  
11.2. Contra els actes del tribunal podrà interposar-se recurs d'alçada davant del rector president en el termini d'un mes, a partir de l'endemà de la publicació de la corresponent resolució del tribunal.
  
Elx, 14 de gener de 2002.- El rector president: Jesús Rodríguez Marín.
  
Annex I
  
Proves selectives
  
Prova de coneixement del castellà per als aspirants que no posseïsquen la nacionalitat espanyola.
  
Amb caràcter previ a la realització de les proves de la fase d'oposició, els aspirants que no posseïsquen la nacionalitat espanyola hauran d'acreditar el coneixement del castellà per mitjà de la realització d'una prova, en la qual es comprovarà que posseeixen un nivell adequat de comprensió i expressió oral i escrita en aquesta llengua.
  
El contingut d'aquesta prova s'ajustarà al que disposa el Reial Decret 826/1988, de 20 de juliol (BOE del 29), pel qual s'estableixen diplomes acreditatius del coneixement de l'espanyol com a llengua estrangera. La prova es qualificarà d'apte o no apte, i serà necessari obtindre la valoració d'apte per a passar a realitzar les proves de la fase d'oposició.
  
El lloc i data de realització d'esta prova serà determinat pel Tribunal amb la suficient antelació.
  
Queden eximits de realitzar aquesta prova els que estiguen en possessió del Diploma Superior d'Espanyol com a Llengua Estrangera establit pel Reial Decret 826/1988, de 20 de juliol, modificat i completat pel Reial Decret 1/1992, de 10 de gener, o del Certificat d'Aptitud en Espanyol per a Estrangers expedit per les escoles oficials d'idiomes.
  
Fase d'oposició
  
L'oposició constarà de quatre exercicis obligatoris i de caràcter eliminatori.
  
Primer exercici. Consistirà en la resolució per escrit d'un qüestionari tipus test de 60 preguntes, amb quatre respostes alternatives, de les quals només una serà la correcta, sobre el programa que figura en l'annex III d'aquesta convocatòria. Com a màxim un 10% de les preguntes estaran referides al programa general.
  
Per a la realització d'aquest exercici, es disposarà d'un temps de 60 minuts.
  
Segon exercici. Consistirà a resoldre, en un temps de 90 minuts, dos supòsits pràctics referits al programa específic que figura en l'annex III, entre quatre proposats pel tribunal.
  
Tercer exercici. Consistirà en l'exposició d'un tema elegit entre dos proposats pel tribunal referits al programa específic que figura en l'annex III. L'aspirant disposarà de 30 minuts per a desenrotllar per escrit la presentació, i 15 minuts per a portar-la a cap. L'exercici haurà de ser llegit per l'opositor en sessió pública i crida única, el tribunal podrà formular a l'opositor les preguntes que considere pertinents per a la millor valoració de l'exercici.
  
Quart exercici. El tribunal proposarà als aspirants un supòsit relatiu a la posada en pràctica d'alguna de les tasques derivades de les funcions que es detallen en l'annex IV. Els o les aspirants hauran d'elaborar un projecte d'actuació, que presentaran organitzat de manera lliure. Tant la presentació com el seu contingut seran defesos i sotmesos a debat davant del tribunal. La duració de l'exercici serà fixada pel tribunal en el moment de la publicació dels resultats del tercer exercici. Els o les aspirants podran utilitzar els recursos bibliogràfics i/o tècnics que estimen oportuns per a portar-les a cap. En qualsevol cas, el tribunal facilitarà recursos bàsics per a realitzar la prova, i els o les aspirants podran portar material addicional l'ús de les quals haurà de ser autoritzat prèviament pel tribunal.
  
Qualificació dels exercicis.
  
La puntuació màxima a obtindre en la fase d'oposició serà de 40 punts, que es distribuirà de la següent manera:
  
a) El primer exercici es qualificarà de 0 a 10 punts. Les respostes errònies es valoraran negativament amb una penalització equivalent a un terç de cada contestació correcta. Les respostes en blanc no penalitzen. La puntuació mínima per a superar l'exercici serà de 5 punts.
  
b) El segon exercici, es qualificarà com a màxim amb 20 punts. Cada membre del tribunal puntuarà de 0 a 10 punts cada un dels supòsits pràctics desenrotllats, i es calcularà la nota final de cada supòsit com la mitjana de totes les puntuacions obtingudes en aquest. La qualificació final de l'exercici vindrà donada per la suma de les notes finals de cada supòsit. La puntuació mínima per a superar l'exercici serà de 10 punts. En qualsevol cas serà necessari no haver sigut qualificat amb zero punts en cap dels dos supòsits.
  
c) El tercer exercici es qualificarà amb un màxim de 5 punts. La nota mínima per a superar l'exercici serà de 2,5 punts.
  
d) El quart exercici es qualificarà amb un màxim de 5 punts. La nota mínima per a superar l'exercici serà de 2,5 punts.
  
La qualificació final de la fase d'oposició vindrà determinada per la suma de les puntuacions obtingudes en cada un dels quatre exercicis que han de realitzar els aspirants.
  
A continuació es configurarà una llista, ordenada per puntuació de major a menor, que contindrà tots els aspirants que hagen superat la fase d'oposició, d'acord amb els criteris establits en cada una de les bases d'aquesta convocatòria.
  
Annex II
  
Concurs
  
Fase de concurs
  
Només podran participar en la fase de concurs els aspirants que hagen superat la fase d'oposició.
  
Els mèrits al·legats pels participants hauran d'haver sigut obtinguts o computats amb anterioritat a la data de començament del primer exercici dels que componen la fase selectiva. La puntuació màxima en la fase de concurs serà de 22 punts, que es distribuiran d'acord amb el següent barem:
  
A) Experiència professional: màxim 10 punts.
  
Es valorarà l'experiència professional dels participants d'acord amb el següent barem:
  
1. Per treballs realitzats en les universitats públiques valencianes en relació contractual laboral o funcionarial, d'igual grup i amb funcions semblants a la plaça objecte de la convocatòria: 0,20 punts per mes complet de serveis prestats, fins a un màxim de cinc anys.
  
2) Per treballs realitzats en altres administracions públiques en relació contractual laboral, funcionarial o estatutària, d'igual grup i amb funcions semblants a la plaça objecte de la convocatòria: 0,10 punts per mes complet de serveis prestats, fins a un màxim de cinc anys.
  
3) Per treballs realitzats en el sector privat. En particular, es valorarà l'experiència adquirida i demostrable en treballs que es relacionen específicament amb les funcions de la plaça convocada: 0,05 punts per mes complet de servei actiu, fins a un màxim de cinc anys. Únicament es considerarà acreditada aquesta experiència professional si s'aporta contracte o nomenament amb funcions i certificat oficial de períodes de cotització al Règim General de la Seguretat Social o en algun dels règims especials dins del grup de cotització ?1'.
  
B) Formació: màxim 6 punts.
  
1) Es valoraran els cursos de formació i perfeccionament, el contingut dels quals estiga directament relacionat amb la plaça que es convoca, de duració igual o superior a 15 hores, que hagen sigut cursats per l'interessat i que hagen sigut convocats o homologats per la universitat o per qualsevol centre o organisme públic dins dels seus plans de formació, d'acord amb la següent escala:
  
Més de 50 hores: 1,25 punts
  
De 30 a 49 hores: 1 punt
  
De 15 a 29 hores: 0,50 punts
  
En cap cas es puntuaran els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació, i adaptació del règim jurídic a la naturalesa dels llocs que s'ocupen.
  
La puntuació màxima que es pot obtindre en aquest apartat serà de 3,75 punts.
  
2) Altres titulacions:
  
Es valorarà qualsevol altra titulació acadèmica d'igual o superior nivell a l'exigit per a pertànyer al grup objecte de la plaça, excepte la que va servir per a això, amb un màxim d'un punt. A aquests efectes es puntuarà el nivell més alt de titulació acreditada, entenent inclòs en aquest aquelles altres titulacions necessàries per a la seua obtenció.
  
3. Coneixements de valencià:
  
El coneixement del valencià es valorarà, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià o per la Universitat Miguel Hernández d'Elx, d'acord amb la següent escala:
  
- Coneixement Oral: 0,50 punts
  
- Grau Elemental: 1 punts
  
- Grau Mitjà o Superior: 1,25 punts
  
La valoració del coneixement del valencià s'efectuarà puntuant exclusivament el nivell més alt obtingut.
  
C) Altres mèrits: màxim 6 punts.
  
Es valoraran tots aquells altres mèrits que s'entenguen relacionats amb la plaça convocada.
  
Podran referir-se a l'experiència obtinguda anteriorment en altres places amb determinades funcions o nivells de responsabilitat, a la possessió de coneixements concrets, i en general a qualssevol altres en funció de les característiques de la plaça convocada.
  
Es podran avaluar els següents aspectes:
  
1. Podrà establir-se com a mèrit haver exercit llocs de distint contingut funcional al del lloc convocat o pertanyents a altres àrees o grups de l'administració, sempre que no haja sigut avaluat en l'apartat A), fins a un màxim de 2 punts:
  
a) En grups iguals o superiors a la plaça objecte de la convocatòria: 0,10 punts per mes complet treballat.
  
b) En grups inferiors a la plaça objecte de la convocatòria: 0,05 punts per mes complet treballat.
  
2) Per cada curs complet superat d'idioma comunitari en l'Escola Oficial d'Idiomes 0,20 punts. De la mateixa forma, el tribunal podrà valorar els certificats equivalents emesos per entitats acadèmiques de reconegut prestigi. Fins a un màxim d'1 punt.
  
3) Per impartició, en organismes oficials, de cursos relacionats amb la plaça objecte de la convocatòria: 0,5 punts per cada 100 hores, fins a un màxim de 2 punts.
  
De forma particular es valorarà la formació específica en gestió de qualitat, amb especial referència a les normes ISO i la seua experiència en la promoció de l'ocupació i autoocupació intrauniversitàries.
  
Puntuació final del concurs oposició
  
La puntuació final del concurs oposició s'obtindrà sumant la puntuació obtinguda en ambdues fases.
  
A continuació es configurarà una llista ordenada per puntuació de major a menor que s'interromprà quan el nombre d'inclosos en ella coincidisca amb el nombre de llocs convocats. Aquesta constituirà la llista definitiva d'aprovats.
  
Els casos d'empat que es produïsquen es dirimiran de la següent manera: s'atendrà, en primer lloc, a la major puntuació obtinguda en el segon exercici de la fase d'oposició. En segon lloc s'atendrà a la major puntuació obtinguda en el tercer exercici de la fase d'oposició. En tercer lloc s'atendrà a la major puntuació obtinguda en el quart exercici. En quart lloc s'atendrà a la major puntuació en el primer exercici i, si persistira l'empat aquest es dirimirà per la major puntuació obtinguda en els distints apartats del barem del concurs, pel mateix ordre en què figuren allistats. Esgotades totes les possibilitats assenyalades, si persistira l'empat, aquest es dirimirà per sorteig públic.
  
Annex III
  
Programa
  
Programa general
  
1. La Constitució Espanyola de 1978: estructura, contingut. Drets i deures fonamentals.
  
2. L'Estatut d'Autonomia de la Comunitat Valenciana: La Comunitat Valenciana. La Generalitat Valenciana.
  
3. El Text Refós de la Llei de la Funció Pública Valenciana: àmbit d'aplicació. L'accés i la provisió de llocs de treball. Les situacions administratives. L'adquisició i pèrdua de la condició de funcionari. Drets, deures i incompatibilitats dels funcionaris. La carrera administrativa. Règim disciplinari dels funcionaris. Règim retributiu.
  
4. La Llei Orgànica d'Universitats (Llei 6/2001, de 21 de desembre): creació, règim jurídic i estructura de les universitats públiques espanyoles. Del govern de les universitats. El professorat universitari.
  
5. La Normativa Singular Reguladora de la UMH (Decret 137/1997, d'1 d'abril, del Govern Valencià).
  
6. La Llei 2/1996, de 27 de desembre, de Creació de la Universitat Miguel Hernández d'Elx.
  
7. La Llei de Prevenció de Riscos Laborals: objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.
  
8. El pla director de qualitat de la Universitat Miguel Hernández d'Elx.
  
Programa específic
  
1. El procés de planificació. Elements i tipologia.
  
2. La previsió. Problemàtica dels objectius. L'administració per objectius.
  
3. El procés de presa de decisions. Concepte, elements i fases. Tipologia, naturalesa i nivells. El sistema d'informació.
  
4. Concepte d'organització. Mecanismes de coordinació i variables.
  
5. El desenrotllament organitzatiu: concepte. Tècniques de desenrotllament organitzatiu.
  
6. El procés de comunicació en l'organització. Mitjans, fluixos i xarxes. Barreres i deficiències. Pautes de millora. El pla de comunicació interna.
  
7. Direcció i gestió de projectes. Sistemes de direcció. Definició de projecte. Tipus. El factor risc. Fases d'un projecte.
  
8. Els projectes i l'estructura orgànica. Diferents models d'organització. La gestió de projectes.
  
9. Detecció de necessitats de projectes en l'administració pública. Avaluació del projecte. Anàlisi.
  
10. Planificació temporal d'un projecte. La gràfica de Gantt. Tècniques PERT.
  
11. Preparació de proposta de projecte. Identificació i descripció d'activitats. Els recursos. Prelacions. Els terminis. Revisió d'objectius i planificació.
  
12. Seguiment d'un projecte. Revisió inicial. Organització. Intercanvi d'informació. Gestió del projecte: estat de les accions i nivell d'avanç. Informe de situació del projecte.
  
13. Control de configuració. Canvis d'abast d'un projecte. Interfícies del projecte.
  
14. Tancament del projecte. Informe de situació final. Indicadors objectius del resultat del projecte.
  
15. Els recursos humans i l'organització. Estructures clàssiques. Organització en xarxa. L'Outsourcing.
  
16. La planificació de recursos humans. Concepte i objectius. Aspectes qualitatius i quantitatius. Elements essencials. Promoció de personal.
  
17. La gestió de recursos humans en les administracions públiques. Principis constitucionals de la funció pública. La funció pública després de l'aprovació de la Constitució.
  
18. Grups de treball. Concepte i funció. Els equips de treball. Concepte, desenrotllament i tipus. Tècniques de treball en equip.
  
19. La planificació estratègica de recursos humans en l'administració pública. Models de planificació estratègica. Implantació d'un pla estratègic. Previsió de demandes. Problemàtica de tècniques de previsió en les administracions públiques.
  
20. La planificació en el sistema espanyol. Relacions de llocs de treball. l'oferta pública d'ocupació. Els plans d'ocupació.
  
21. Els llocs de treball. Anàlisi i descripció. Redisseny de llocs. La valoració de llocs de treball.
  
22. Determinació de necessitats de formació en l'administració pública. Elaboració de plans de formació. Execució i avaluació de la formació. Planificació d'activitats de formació en l'administració pública. Plans de formació contínua.
  
23. La carrera professional en l'administració pública. Mobilitat i provisió de llocs.
  
24. Llei Orgànica 15/1999, de Protecció de Dades.
  
25. Reial Decret 1.332/1994, de 20 de juny, pel qual es despleguen determinats aspectes de la Llei Orgànica.
  
26. Reial Decret 994/1999, d'11 de juny, pel qual s'aprova el Reglament de Mesures de Seguretat dels Fitxers Automatitzats que continguen Dades de Caràcter Personal.
  
27. Instrucció 1/1998, de 19 de gener, de l'Agència de Protecció de Dades, relativa a l'exercici dels drets d'accés, rectificació i cancel·lació. La seua aplicació en la universitat.
  
28. Instrucció 1/2000, d'1 de desembre, de l'Agència de Protecció de Dades, relativa a les normes per què es regeixen els moviments internacionals de dades.
  
29. La protecció de dades personals en la Universitat Miguel Hernández. Normativa i procediments.
  
30. Els delictes informàtics. Concepte i tipologia. Delictes contra la intimitat. Delictes contra la propietat. Delictes relatius a la propietat intel·lectual.
  
31. Indalo. Descripció i objectius. El model de dades: continguts, observacions i enfocament metodològic. Règim intern i gestió documental.
  
32. Sicres. Sistema d'informació comuna de registre d'entrada i eixida.
  
33. Estrofa. Especificacions per al tractament de fluixos.
  
34. Formació i sensibilització per als usuaris finals sobre seguretat dels sistemes d'informació.
  
35. Reial Decret Llei 14/1999, sobre firma electrònica.
  
36. El document electrònic. Concepte. Firma digital de documents digitals. El certificat digital. Confidencialitat. Mesures bàsiques de seguretat.
  
37. L'ús dels mitjans electrònics, informàtics i telemàtics en l'àmbit de les administracions públiques. Règim jurídic bàsic. Desenrotllament de la normativa bàsica.
  
38. YMU 6544 2000. Estructura.
  
39. Model EFQM. Elements. Definicions. Procés general de l'autoavaluació. Puntuació.
  
40. Gestió de l'immobilitzat material en la universitat.
  
41. La gerència de riscos en la universitat. Fonaments. Riscos específics de les administracions públiques.
  
42. Identificació i avaluació de riscos. Mètodes d'avaluació.
  
43. Reducció i control de riscos. La seguretat integral. Gestió de la seguretat.
  
44. La transferència de riscos. Aplicacions en l'administració pública.
  
45. Responsabilitat civil en la universitat. Aspectes generals.
  
46. La responsabilitat pels actes del personal dependent. Fonaments d'aquesta.
  
47. La responsabilitat civil per contaminació. Concepte de contaminació.
  
48. L'assegurança de danys materials. Principis generals.
  
49. Cobertures i modalitats de l'assegurança de danys materials.
  
50. El Consorci de Compensació d'Assegurances. Naturalesa, règim jurídic i funcions.
  
Annex IV
  
1. Elaboració, presentació i seguiment de projectes sobre gestió universitària.
  
2. Estudi de situació de projectes i presentació d'informes de situació de projectes.
  
3. Realització d'estudis de previsió sobre gestió universitària.
  
4. Estudi de riscos en la universitat i preparació de propostes de contractació de pòlisses d'assegurances.
  
5. Estudis sobre sistemes de fluixos d'informació en la universitat. Implantació de noves ferramentes.